Príloha č. 1 

Charakteristika investície a celkové zhodnotenie lokality Trnava - Juh

Parametre plánovanej investície (výňatok so zadania investora):
•	Miesto budúcej realizácie: stredná Európa (Slovenská republika, Česká republika, Maďarsko, Poľsko),
•	Požiadavka vstupu na pozemok: 03/2003
•	Termín začatia výstavby: 09/2003
•	Termín začatia produkcie: 2006
•	Výška investície: 710 – 860 mil. EUR
•	Popis výroby: výroba osobných motorových vozidiel nižšej strednej triedy,
•	Predpokladané technológie: zváranie karosérie, lakovanie, montáž vozidiel,
•	Ročná kapacita: 280.000 až 300.000 kusov ročne,
•	Priama zamestnanosť: 3.000 až 4.000 pracovných miest,
•	Sekundárna zamestnanosť: 6.000 až 7.000 pracovných miest,
•	Terciárna zamestnanosť: služby, obchod, stavebníctvo.

Požiadavky investora na lokalitu (výňatok z požiadaviek investora):
•	plocha 182 ha,
•	rozdiel medzi min. a max. výškou pozemku do 5 m,
•	blízkosť diaľnice,
•	blízkosť železnice,
•	špecifické požiadavky na infraštruktúru.

Celkové nároky na plochy – 280 ha:
•	182 ha	- plocha pod lokalitu (požiadavka investora) – potrebné vykúpiť,
•	50 ha	- plocha pre integrovaných a systémových dodávateľov – potrebné vykúpiť,
•	15 ha	- plocha pod príslušnú infraštruktúru – potrebné vykúpiť,
•	33 ha	- rezerva pre budúci rozvoj – nie je potrebné vykúpiť, je však zahrnuté v územnom pláne.

Prínos štátu vo verejných financiách:
9,4 mld. Sk / rok (v čase plnej prevádzky investície bez súvisiacich investícií – dodávatelia)

Návratnosť investície štátu:
do 03/2006, Príloha č. 7

Harmonogram a plán najbližších krokov:
•	10.2002 – oficiálne zverejnenie zámeru investora investovať v priestore strednej a východnej Európy (28.10.2002),
•	11.2002 – pokračovanie v technických jednaniach,
•	11.-12.2002 – príprava textu memoranda o porozumení,
•	12.2002-1.2003 – oficiálne rozhodnutie investora potvrdené najvyšším vedením a podpis memoranda o porozumení.

Zhodnotenie parametrov lokality Trnava - Juh:
•	dostatočná plocha (235 ha + rezerva na ďalší rozvoj),		( + )
•	vysoký počet vlastníkov (viac ako 700), 				( – )
•	vyhovujúca rovinatosť (rozdiely do 5 m),	 			( + )
•	výborné logistické napojenie. 					( + )

Lokalita Trnava - Juh je svojimi parametrami aj polohou vhodná pre budovanie predmetného investičného zámeru. Jej jediná nevýhoda, no z pohľadu termínov, ktoré stanovil investor, zásadná, je vysoký počet vlastníkov. Investor, na základe svojich skúseností s procesom vyvlastňovania pri iných realizáciách investičných zámerov, vidí riziko v nedostatku času na tento proces.